ಪಬ್ಲಿಕ್ ಟಿವಿ ಡ್ರೀಮ್ಸ್ ಸ್ಕೂಲ್ ಎಕ್ಸ್‌ಪೋ – ಪೋಷಕರೇ ಭಾಗವಹಿಸಿ ಶಾಲೆಗಳ ಮಾಹಿತಿ ತಿಳಿಯಿರಿ

ಬೆಂಗಳೂರು: ಪಬ್ಲಿಕ್ ಟಿವಿಯ ಸ್ಕೂಲ್‍ನ ಡ್ರೀಮ್ಸ್ ಸ್ಕೂಲ್ ಎಕ್ಸ್‌ಪೋದ 2ನೇ ಆವೃತ್ತಿ ಚಾಲನೆಗೆ ಕ್ಷಣಗಣನೆ ಆರಂಭವಾಗಿದೆ. ನಮ್ಮ ಮಕ್ಕಳು ಉತ್ತಮ ಸ್ಕೂಲ್‍ನಲ್ಲಿ ಓದಬೇಕು, ಒಳ್ಳೆಯ ಕೋರ್ಸ್ ಮಾಡಬೇಕೆಂಬ ಪೋಷಕರ ಕನಸಿಗೆ ಮಾಹಿತಿ ನೀಡಲು ವೇದಿಕೆ ಸಜ್ಜಾಗುತ್ತಿದೆ.

ಬೆಂಗಳೂರಿನ ವಿಜಯನಗರದ ಎಂಸಿ ಲೇಔಟ್ ಬಾಲಗಂಗಾಧರನಾಥ ಸ್ವಾಮೀಜಿ ಕ್ರೀಡಾಂಗಣದಲ್ಲಿ ಡ್ರೀಮ್ಸ್ ಸ್ಕೂಲ್ ಎಕ್ಸ್‌ಪೋ ನಡೆಯಲಿದೆ. ಸುಮಾರು 20ಕ್ಕೂ ಹೆಚ್ಚು ಶಾಲೆಗಳು ಈ ಎಕ್ಸ್‌ಪೋನಲ್ಲಿ ಭಾಗವಹಿಸಲಿದೆ. ತಜ್ಞ ಶಿಕ್ಷಕರು ಪೋಷಕರಿಗೆ ಮಕ್ಕಳ ಬೆಳವಣಿಗೆ ಬಗ್ಗೆ ಮಾಹಿತಿ ಹಂಚಿಕೊಳ್ಳಲಿದ್ದಾರೆ. 2 ದಿನಗಳ ಈ ಎಕ್ಸ್‌ಪೋ ಶನಿವಾರ ಬೆಳಿಗ್ಗೆ 10.30ಕ್ಕೆ ಆರಂಭವಾಗಲಿದ್ದು, ಭಾನುವಾರವೂ ಎಕ್ಸ್‌ಪೋ ಇರಲಿದೆ. ಇದನ್ನೂ ಓದಿ: ಪಬ್ಲಿಕ್ ಟಿವಿ ಡ್ರೀಮ್ಸ್ ಸ್ಕೂಲ್ ಎಕ್ಸ್‌ಪೋ – ಒಂದೇ ಸೂರಿನಲ್ಲಿ ಶಾಲೆಗಳ ಮಾಹಿತಿ

ರಾಯಲ್ ಕಾನ್ಕಾರ್ಡ್, ಸಂಸಿದ್ ಮಿಲ್ಜ್ ಸ್ಪಾನ್ಸರ್ ಗಳಾಗಿದ್ದು, ಗೋಲ್ಡನ್ ಸ್ಪಾನ್ಸರ್ ಆಗಿ ಅಹಮ್ ಆತ್ಮಾ ವಿದ್ಯಾಲಯ, ಆರ್ಕಿಡ್ಸ್ ಭಾಗವಹಿಸಲಿದೆ. ಪೋಷಕರಿಗಾಗಿ ಮಾಹಿತಿ ಪೂರ್ಣ ಸಂವಾದ, ಮಕ್ಕಳಿಗಾಗಿ ಚಿತ್ರಕಲೆ ಸ್ಪರ್ಧೆ ನಡೆಯಲಿದೆ. ಸ್ಪರ್ಧಿಗಳಿಗೆ ಉಚಿತ ಗಿಫ್ಟ್‌ಗಳನ್ನ ರೇವಾ ಯೂನಿವರ್ಸಿಟಿ ನೀಡಲಿದ್ದು, ಸ್ಟೇಷನರಿ ಗಿಫ್ಟ್ ಸಿಪಿಸಿ ಬುಕ್ಸ್ ನೀಡಲಿದೆ. ಇನ್ನು ಸ್ಥಳದಲ್ಲೇ ಆಡ್ಮಿಶನ್ ಮಾಡಲು ಅವಕಾಶವಿದೆ. ಪ್ರವೇಶ ಉಚಿತವಾಗಿದ್ದು, ತಪ್ಪದೇ ಪೋಷಕರು ಇದರ ಸದುಪಯೋಗ ಪಡಿಸಿಕೊಳ್ಳಬೇಕಿದೆ.